En av våre lesere videresender en SMS fra coinsnorge.com.

- Jeg har visstnok fått 33.504 kroner på konto, og må bare klikke i en lenke for å få tilgang til pengene, sier leseren.

I stedet for å la griskheten ta overhånd sendte han det hele til Amta (og hvis du klikker i denne lenken får du se hva det koster å være abonnent på Amtas +saker).

Politioverbetjent Silje Stokken Upheim sier at det som virker for godt til å være sant trolig ikke er sant.

- Vi ser en god del slike forsøk på svindel på mange forskjellige vis, og rådet over er faktisk det beste, sier den erfarne etterforskeren.

- Og hva bør folk gjøre helt konkret, enten det er på mobil eller PC?

- Ikke åpne. Ikke klikk. Bare slett. Og gi aldri fra deg informsjon om deg selv, sier Silje Stokken Upheim ved etterforskningsavdelingen i Ski